Dio gdje se piše naslov(kome se šalje)

**Promocija inicijative za proglašenje „Svjetskog dana izbora“**

***„Promocija učešća mladih u izbornom procesu“***

1. februar 2018. godine

**I Z V J E Š T A J**

Februar 2018. godine

Centralna izborne komisije Bosne i Hercegovine je u suradnji sa predstavnicima Ministarstva civilnih poslova Bosne i Hercegovine, Udruženja izbornih zvaničnika u BiH (UIZBiH), Vijeća mladih Federacije BiH, Centra za omladinski razvoj iz Brčkog (PRONI) i Udruženja mladih "Motus Adulescenti" iz Istočnog Sarajeva dana, 1. februara 2018. godine, povodom promocije inicijative za obilježavanje Svjetskog dana izbora u Bosni i Hercegovini, organizirala radionicu „Povećajmo učešće mladih u izbornom procesu“. Radionica je organizirana u novootvorenom Centru za edukaciju Centralne izborne komisije BiH. Cilj radionice je bio animiranje mladih za aktivno učešće u izbornom procesu u Bosni i Hercegovini.

Na radionici je bilo prisutno 40 učesnika: predstavnika Ministarstva civilnih poslova BiH, omladinskih organizacija, Udruženja izbornih zvaničnika u BiH (UIZBiH), članovi Centralne izborne komisije BiH i osoblje Sekretarijata Centralne izborne komisije BiH i medija.

Učesnicima manifestacije su se prigodnim uvodnim obraćanjima obratili dr. Irena Hadžiabdić, predsjednica Centralne izborne komisije komisije BiH i Adnan Husić, pomoćnik ministara i član Komisije za koordinaciju pitanja mladih u BiH, Ministarstvo civilnih poslova BiH.

Dr. Hadžiabdić je učesnike informisala o historijatu inicijative za proglašenje Svjetskog dana izbora i naglasila da je promoviranje Svjetskog dana izbora prilika da se naša javnost animira, a pažnja fokusira na najznačajnija pitanja izbornog procesa. U godini u kojoj se održavaju Opći izbori u Bosni i Hercegovini smo željeli ovu manifestaciju posvetiti mladim biračima i tematici njihovog učešća odnosno apstinencije na izborima ne samo kao birača već i kao potencijalnih kandidata. Cilj je motivisati mlade da koriste kako aktivno tako i pasivno biračko pravo. Željeli smo kroz interaktivnu radionicu da sagledamo kakva je situacija sa mladim biračima u Bosni i Hercegovini, koje su aktivnosti do sada poduzetu u cilju povećanja njihovog učešća na izborima i šta je moguće uraditi u narednom periodu. Prema statističkim pokazateljima sa posljednjih Lokalnih izbora 2016. godine mladi birači do 30 godina starosti su činili nešto više od 18 % ukupnog biračkog tijela, što čini skoro jednu petinu, ali na izborima ih je glasalo samo oko 53%. Zato je potrebno sagledati razloge zašto mladi birači ne glasaju u većem broju jer samo ako glasaju mogu utijecati na pitanja i zakonodavstvo koje direktno utiču na njihove živote, istakla je dr. Hadžiabdić.

U radnom dijelu radionice predstavnici UIZBiH, Vijeća mladih FBiH, Centra za omladinski razvoj iz Brčkog (PRONI) i Udruženja mladih "Motus Adulescenti" su izložili pet tematskih prezentacija koje su se odnosile na povećanje učešća mladih u izbornom procesu, uključujući prethodne, sadašnje i aktivnosti planirane u narednom periodu.

U završnoj riječi dr. Suad Arnautović. član Centralne izborne komisije BiH je istakao da je Centralna izborna komisija BiH otvorena za suradnju sa omladinskim organizacijama na zajedničkim projektima koje bi one inicirale i osmislile, a na raspolaganje im je stavljen prostor Centra za eduakciju Centralne izborne komisije BiH.

Također, općinske/gradske izborne komisije u BiH su pozvane da na prigodan način promovišu inicijativu da se prvi četvrtak u februaru obilježava kao Svjetski dan izbora.

Centralna izborna komisija BiH

Medijski izvještaji:

<http://www.izbori.ba/Default.aspx?CategoryID=64&Lang=3&Id=2335>

<https://www.hayat.ba/vijest.php?id=102270>

<https://www.klix.ba/vijesti/bih/mladi-u-bih-cesto-glasaju-za-stranke-koje-biraju-njihovi-roditelji/180201057>